Ratlankstis (upė)
Ratlankstis (arba Ratlankis) – upelis Lietuvoje, Kėdainių rajone, Truskavos seniūnijoje; Linkavos dešinysis intakas (Nevėžio baseinas). Prasideda Vaiškonių miške, prie buvusio Šnipiškio kaimo (3,5 km į šiaurę nuo Vaiškonių). Teka daugiausia į šiaurės vakarus dirbamais laukais. Įteka į Linkavą 29,9 km nuo jos žiočių, 1 km į vakarus nuo Pauslajo. Intakas – Orojus (kairysis). Visa upelio vaga ištiesinta. Šalia jo stovi buvusio Daugėliškio kaimo statiniai (šalia anksčiau būta ir Ratlanksčio kaimo), taip pat įsikūręs Pauslajys. Upėvardis Rãtlankstis kilęs nuo žodžių ratas bei lankstyti ir, matyt, mena ratais išsilanksčiusią upės vagą.